Krasitskiy qal’asi. Krasitskiy qal’asi — Przemysl yaqinidagi Krasiczyn shahrida joylashgan Krasicki qal’asi Polsha magnatlari Stanislav va Martin Krasicki tomonidan italyan meʼmori Galleatso Appiani loyihasi asosida 1598-yildan 1633-yilgacha kech Uygʻonish davri uslubida qurilgan. Devorlar burchaklarida toʻrtta dumaloq minora mavjud. Ular Yevropaning ushbu hududida anʼanaviy boʻlgan tashqi rasmlar — sgraffito bilan bezalgan. Qal’aga oʻzining ulugʻvorligi davrida qirollar Sigismund III Vasa, Vladislav IV, Yan Kazimir va Avgust II tashrif buyurgan. 1835-yilda Avstriya davlat arbobi Lev Lyudvik Sapieha saroyni sotib olgan. Mulk Ikkinchi Jahon urushigacha Sapiexaga tegishli boʻlib, Sovet askarlari tomonidan talon-toroj qilingan. Soʻnggi yillarda amalga oshirilgan mashaqqatli rekonstruksiya ishlari natijasida Krasiczynda qasr va istirohat bogʻi majmuasi, sayyohlarni joylashtirish zamonaviy markazlari, mehmonxonalar va umumiy ovqatlanish shoxobchalari barpo etilgan. Ayni paytda Krasiczyndagi saroy va istirohat bogʻi ansamblini Jahon tarixiy va madaniy merosi obyektlari roʻyxatiga kiritish masalasi koʻrib chiqilmoqda.